钦定古今图书集成/明伦汇编/官常典/第758卷 > 刘芳远
## 钦定古今图书集成/明伦汇编/官常典/第758卷 > 刘芳远

按《和州志》：“芳远，字芝南，少严毅，有卓节。由崇祯十四
年岁贡，授嘉定县训导。至任不趋州府，以讲道学、端
士习为己事，布衣脱粟，淡如也。甲申岁，逆闯破北都，
捧怀宗遗诏，擗踊恸哭，声撼同寅及诸生皆泣下。已，
诀其家人曰：‘我虽官卑禄薄，而主忧臣辱，主辱臣死，
分固然也。宁忍偷生于世，以贻家国羞’？”因屏家人，整
衣冠，北向拜毕，坐明伦堂自刎死。留诗几上曰：“避患
非君子，成仁是丈夫。太平皆国士，临难只身孤。有志